SALAAM ALEIKUM
Jumalasta puhutaan paljon, -
mutta kuka Jumala on, miten Hänet voi tuntea, voiko Hänet tavata?
Tervetuloa Salaam Aleikum -sarjan uuden jakson pariin.
Vieraanamme on keskustelemassa tuttuun tapaan rabbi Jason.
Toivotan teidät tervetulleiksi Jeesuksen Kristuksen nimessä.
Rabbi Jason, mitä kuuluu?
Yasser, hauska nähdä, on ollut ikävä sinua. - Kuinka voit?
Erittäin hyvin. Entä itse? - Oikein hyvin.
Salaam aleikum. - Aleikum salaam. Shalom, veljeni. - Shalom sinullekin.
Kiitoksia. - Eipä kestä.
Hienoa olla taas yhdessä ja saada isännöidä sinua tässä ohjelmassa.
Puhumme tänään Jumalasta, -
siitä miksi Hän loi meidät ja miten olla yhteydessä Häneen.
On ilo kuulla ajatuksiasi näistä aiheista.
On innostavaa keskustella kanssasi ja oppia yhdessä.
Kuten olemme jo maininneetkin, -
minulla on muslimitausta, sinulla juutalainen.
Uskomme molemmat Jeshua Messiaaseen. Hän muutti elämämme.
Hänen ansiotaan on tämä keskinäinen yhteytemme.
Olemme yhtä Hänessä. Ja näin sen kuuluisi ollakin.
Emme ole vihollisia, vaan veljiä Jeesuksen Kristuksen nimessä.
Veljiä ja ystäviä. Ihmeellistä.
Kiitos mukanaolostasi, Jason. Tällä kertaa keskustelemme siis Jumalasta.
Kun olin muslimi, uskoin Allahiin. Sinä juutalaisena uskot Jumalaan.
Sanaa 'jumala' käytetään paljon. Minusta on huvittavaa, että jopa ne, -
jotka eivät usko Jumalaan, toteavat kiperissä paikoissa "Voi hyvä Jumala".
Se on hassua. - Näin on. Tai he saattavat sanoa "Jumala auta".
Vartuin muslimina -
siihen keskeiseen ajatukseen, että Allah on suurin, Allahu akbar.
Allahia ei voi nähdä tai tuntea, eikä häneen voi olla yhteydessä.
Mitä enemmän opin islamista, sitä suurempaa yhteyttä havaitsen -
juutalaisten ja muslimien käsityksissä jumaluudesta.
Tämä koskee esimerkiksi käsityksiä -
Jumalan suuruuteen liittyvistä ominaisuuksista.
Hän on kaikkitietävä; Hän tietää kaiken alusta loppuun.
Hän on kaikkivaltias ja kaikkivoipa.
Hänelle mikään ei ole mahdotonta. Hän pystyy kaikkeen.
Jumala on kaikkialla läsnä oleva.
Hän on yliluonnollinen, ram venisa, Korkea ja Ylhäinen.
Hän on täydellisesti "toinen".
Voitko kertoa, miten sinä näistä asioista ajattelit aikoinaan?
Vartuin muslimina erittäin fanaattisessa muslimiperheessä.
Mielsin Allahin jumalaksi, joka on tilan ja ajan ulkopuolella.
Hän ei liiku, istuu vain valtaistuimellaan.
Hän on määrännyt ennalta kaiken.
Syntyessäni oli jo kirjattu ylös, millainen ihminen minusta tulisi.
Hän on määrännyt aivan kaiken ennalta, jopa rukouselämäni.
Ollessani muslimi minulla ei siis ollut valinnanmahdollisuutta.
En voinut valita, uskoako Allahiin vai kokeillako jotain muuta tietä.
Jos olisin kuollut katua ylittäessäni, sekin olisi määrätty ennalta.
Toinen seikka koskee Allahin suuruutta.
Hän on niin mahtava, ettei häntä voi lähestyä.
Kiinnostava poikkeus islamin parissa on -
suufilaisuus, islamin mystinen suuntaus.
Suufilaisuuden piirissä Allahista lauletaan -
ja hänen ajatellaan asuvan meissä ihmisissä.
Itse noudatin fundamentalistista islamin tulkintaa.
Pidin suufeja vääräuskoisina, koska Allahia ei ollut mahdollista tuntea.
Pelko määritti elämääni muslimina.
On mahdollista tietää, -
että Jumala on kaikkivoipa, kaikkitietävä ja kaikkivaltias.
Nämä seikat siis kuvastavat Jumalan suuruutta.
Raamatun ja heprealaisen ajattelun mukaan on silti muutakin olennaista.
Jumala ei ole ainoastaan suuri... - Mietitään tätä hetki.
Hän on suuri, sitä emme kyseenalaista.
Jumala on suuri.
Hänen suuruuteensa liittyy kuitenkin myös jotakin muuta suurta: -
Hänen hyvyytensä. Jumalahan voi olla suuri, mutta ei välttämättä hyvä.
Suuruus ja voima eivät välttämättä tarkoita -
ystävällisyyttä, rakkaudellisuutta tai myötätuntoa.
Nämä kaikki ovat kuitenkin Jumalan keskeisimpiä ominaisuuksia.
Hän on suuri ja samaan aikaan hyvä.
Jumalan hyvyyteen kuuluu myös Hänen moraalinen hyvyytensä, -
Hänen moraalinen puhtautensa ja eheytensä.
Jumalan keskeinen ominaisuus on nimittäin Hänen pyhyytensä, kedusha.
Islamissakin sanotaan, että Allah on pyhä.
Mutta mitä tarkoittaa, kun sanotaan, että "Jumala on pyhä"?
Se tarkoittaa useampia asioita, mm. sitä, että Jumala on ainutlaatuinen.
2. Mooseksen kirjan 15. luvussa sano- taan: Jumala on "pyhyydessä jalo".
Se tarkoittaa täydellistä erityisyyttä.
Hänessä ei ole mitään tavanomaista tai epäpyhää.
Tärkeintä Jumalan pyhyydessä lienee kuitenkin -
Hänen täydellinen hyvyytensä ja puhtautensa.
Jumalan pyhyys on niin hyvää ja puhdasta, -
ettei Hänessä ole minkäänlaista pahuutta tai syntiä.
Jumalan hyvyys, pyhyys ja puhtaus ovat kaiken lähtökohta.
Pyhyytensä vuoksi Jumala on allerginen synnille.
Hän ei siedä syntiä eikä halua sitä lähelleen.
Jumalan puhtaus ja pyhyys -
saavat meidät palvomaan ja rakastamaan Häntä.
Käytit kiinnostavaa ilmaisua -
"Jumala ei siedä syntiä eikä halua sitä lähelleen".
Kun siis sanotaan, että Jumala on hyvä ja pyhä, -
se tarkoittaa, että Hän on valkeus: Hänessä ole minkäänlaista pimeyttä.
Juuri niin, Hänessä ei ole minkäänlaista pimeyttä.
Jumalan pyhyys liittyy lisäksi -
Hänen oikeudenmukaisuuteensa ja vanhurskauteensa.
Jumalan vanhurskaus ja pyhyys merkitsevät sitä, -
että Hän toimii ihmisten suhteen oikeudenmukaisesti.
Hän toimii aina johdonmukaisesti, oman luonteensa mukaisesti.
Näin siksi, että Hän on puhdas ja täysin erillään pahuudesta.
Hän kohtelee ihmisiä aina hyvin, hyvyytensä mukaan.
Jumala ei koskaan toimi ristiriidassa käskyihinsä tai Sanaansa nähden.
Jumala tekee sen, minkä lupaa. Ja se, mitä Hän pyytää meiltä, -
ei ole koskaan ristiriidassa Hänen luonteensa kanssa.
Tarkoittaako tämä siis sitä, että voin ottaa todesta Jumalan sanat?
Kun Hän sanoo rakastavansa minua tai olevansa pyhä ja uskollinen, -
voinko siis ottaa kaiken tämän kirjaimellisesti?
Kyllä voit. Koska Jumala on vanhurskas, -
Hänen sanansa ja tekonsa eivät koskaan ole ristiriidassa.
Tämä taas pohjautuu siihen, että Jumala on totuus, emet.
Jumala ei pelkästään puhu tai tiedä totuutta, vaan Hän on itse totuus.
Totuus on siis hepreaksi emet. Tämä sana rakentuu kolmesta kirjaimesta: -
alef-, mem- ja tav-kirjaimista.
Alef on heprean aakkosten ensimmäinen kirjain, -
mem keskimmäinen ja tav viimeinen. Tämä ilmentää sitä, -
että sen, mikä on totta, on oltava totta alusta loppuun saakka.
Koska Jumala on totuus, Hänessä ei ole mitään totuudenvastaista.
Koska Jumala on tosi, Hän on aito ja todellinen.
Ja koska Jumala on oikeudenmukainen ja tosi, -
Hän voi antaa lupauksia ja Hän myös pitää ne.
Hän ei milloinkaan peru tai riko lupauksiaan.
Jumala pitää joka ikisen lupauksensa.
Hänen tykönään "ei ole muutosta, ei vaihteen varjoa".
Tämä kaikki auttaa meitä luottamaan Häneen. - Aivan niin.
Ollessani muslimi luottamus Allahiin ei ollut minulle koskaan olennaista.
Enhän edes tiennyt, kuka hän on.
Koraanista ei löydy kohtaa, jossa Allahin sanottaisiin olevan totuus.
Hän voi kyllä esimerkiksi arvostaa totuutta tai rangaista valehtelijoita, -
mutta mitään sellaista ei Koraanista löydy, johon voisi tarttua -
vedotakseen Allahin totuudellisuuteen ja luottaakseen häneen.
- Jumala taas nimenomaan haluaa meidän turvautuvan Hänen Sanaansa-
ja pitävän kiinni Hänen Raamatussa antamistaan lupauksista.
Totuus, emet, liittyy osittain uskoon, joka on hepreaksi emuna.
Totuus siis kytkeytyy uskollisuuteen.
Koska Jumala on totuus, Hän on myös uskollinen.
Ja koska Jumala on tosi ja uskollinen, voimme luottaa Häneen täysin.
Suhteiden on rakennuttava luottamukselle.
Miten voi ikinä tutustua kehenkään kunnolla, -
jos joutuu pelkäämään näiden ennalta arvaamattomia reaktioita?
Jumalan totuudellisuus merkitsee sitä, että Hän toimii johdonmukaisesti.
Mainitsit kiinnostavan seikan viitatessasi uskoon.
Usko on siis hepreaksi emuna. Arabiaksi usko on iman.
Se tarkoittaa uskoa Allahiin, mutta ilman kytköstä totuudellisuuteen.
Mielenkiintoinen seikka on, että sana usko, emuna, -
tulee heprean sanasta aman. Aman taas merkitsee -
johdonmukaisuutta, uskollisuutta ja vakautta.
Jumala on siis myös uskollinen.
Jumala on luja, vakaa, pysyvä ja johdonmukainen.
Sana emuna voi siis merkitä uskoa tai uskollisuutta.
Meidän ei tule ainoastaan uskoa Häneen, -
vaan meidän on oltava myös uskollisia Hänelle.
Mutta myös Hän on uskollinen meitä kohtaan.
Jumala osoittaa meille, millaista todellinen uskollisuus on.
Muslimivuosinani uskoin siihen, että Allah on suuri.
Mutta miksi tällaisen suuren jumalan -
pitäisi olla uskollinen minulle, yksilöihmiselle?
Minkä vuoksi hänellä olisi vastuu olla uskollinen ihmisille?
Hieno kysymys. Nostaisin kaksi näkökohtaa.
Ensiksikin sen, että Jumala on oikeudenmukainen.
Oikeudenmukaisuutta on se, -
että eletään totuutta todeksi, -
samoin se, että tuomitaan ja toimitaan oikeutta ja kohtuutta soveltaen.
Jumalan oikeudenmukaisuutta kuvastaa se, -
että Hän pitää aina sanansa ja soveltaa totuutta kaikkiin tilanteisiin.
Toinen hyvin keskeinen näkökohta on se, että Jumala on rakkaus, ahava.
Kysymys ei ole ainoastaan siitä, että Jumala rakastaa, -
vaan että Hän on itse rakkaus, ahava.
Nimenomaan rakkaus oli lähtökohta, kun Jumala päätti luoda maailman.
Ei Hän luonut maailmaa siksi, että olisi halunnut orjia ja palvelijoita.
Rakkauteen perustuu sekin, että meillä on lapsia.
Rakkaus on luonnostaan laajeneva. Se on halua antaa ja jakaa itsestään.
Rakkaus haluaa toisen ihmisen parasta.
Tämä on hyvin mielenkiintoista, rabbi Jason.
Rakastaako Jumala meitä siksi, että Hän haluaa rakastaa?
Mikä Häntä motivoi rakastamaan meitä?
Kuuluuko rakkaus Hänen tahtoonsa? Miten sinä asian ymmärrät?
Jumalan toiminta perustuu aina Hänen olemukseensa.
Jumala toimii aina oman luonteensa ja olemuksensa mukaisesti.
Kysymys ei siis ole siitä, rakastaako Jumala vai ei, -
vaan siitä, että Hän on rakkaus. Hän on itsessään rakastava.
Hän ei voi olla mitään muuta. Jumala on olemukseltaan rakastava.
Jumalan rakastavaan luonteeseen kuuluu useita olennaisia piirteitä.
Hän on ensinnäkin hyväntahtoinen. Mitä sillä tarkoitetaan?
Sitä, että Jumalalle ei koskaan ole tärkeintä Hänen oma parhaansa; -
Hän kohdistaa huomionsa aina hyvän tekemiseen muille.
Todellinen, puhdas rakkaus ei ole itsekeskeistä.
Rakkaus haluaa luonnostaan antaa.
En minäkään rakasta lapsiani sen perusteella, -
täyttävätkö he tahtoni vai eivät. Sellainen ei olisi rakkautta.
Poikani pelaa baseballia. Hän teki kerran ottelussa todella hyvän lyönnin.
Valmentaja totesi minulle tuolloin: -
"Rakastat varmastikin poikaasi entistä enemmän, kun hän pelaa hyvin."
Vastasin: "Hänhän on poikani.
Rakastan poikaani ehdoitta ja riippumatta siitä, miten hän pelaa."
Tätä on rakkaus.
Tarkoitatko, etteivät tekomme vaikuta -
Jumalan rakkauden määrään meitä kohtaan?
On tietysti tekoja, jotka miellyttävät Jumalaa.
Jumalan rakkaus on kuitenkin epäitsekästä.
Hän ei suhtaudu meihin kuin palvelijoihin, -
vaan kuin poikiinsa ja tyttäriinsä.
Hän loi meidät läheiseen suhteeseen ja yhteyteen kanssaan.
Hän rakastaa meitä puhtaasti siitä syystä, että Hän loi meidät.
Islamin parissa ajatellaan, -
että Allah loi ihmisen ainoastaan siksi, -
että saisi ihmisestä itselleen palveli- jan ja orjan ― ei siis suhdetta varten.
Mielenkiintoista, mutta se ei ole heprealainen, raamatullinen näkemys.
Jumala loi meidät omaksi kuvakseen.
Hän loi ihmisen hieman itsensä, Jumalan, alapuolelle, -
samoin enkeleiden alapuolelle.
Olemme luomakunnan kruunu. Hän loi meidät yhteyteen ja suhteeseen.
Jumalan rakkaus kytkeytyy Hänen hyväntahtoisuuteensa.
Hän ei ole itsekäs. Hän haluaa meille hyvää.
Jumalan rakkaus kytkeytyy myös Hänen armoonsa, chen.
Jumala on armollinen ja myötä- tuntoinen, chanun v'rachum.
Arabiaksi 'armollinen' ja 'myötä- tuntoinen' ovat haniin ja rahiim.
Mitä armo on? Ansaitsematonta suosionosoitusta.
Jumala ei kohtele ihmisiä sen perusteella, mitä ansaitsemme.
Jumala kohtelee meitä paremmin kuin mitä ansaitsisimmekaan.
Jumala on armollinen, Hän siunaa ja rakastaa meitä, -
vaikkemme edes ansaitsisi sellaista kohtelua emmekä olisi sen arvoisia.
Näin siksi, että Jumala on armollinen, chanun.
Nimenomaan näin Jumala toimii meitä kohtaan, armollisesti.
Hänen armollisuutensa kytkeytyy Hänen armoonsa.
Jumalan rakkautta ja mielisuosiota ei siis voi ansaita.
Se on lahja.
Tähän on tarpeen pysähtyä hetkeksi.
Nimittäin kun olin muslimi, yritin jatkuvasti ansaita Allahin suosiota.
Koskaan en voinut tietää, rakastiko hän minua, -
vaikka olin rukoillut viidesti päivässä ja lukenut Koraania.
On monia, jotka todellakaan eivät tiedä, -
että Jumala on armollinen ja myötätuntoinen.
Ja kuitenkin se olisi juuri se totuus, joka toisi ihmiselle vapauden.
Jumala rakastaa meitä, -
eikä Hän tahdo, että lähestymme ja palvelemme Häntä pelosta käsin.
Ei Jumala halua meidän elävän peläten sitä, -
että jos emme käyttäydy tietyllä tavalla, tee tiettyjä asioita -
tai pidä Hänen käskyjään, niin Jumala vihastuu ja rankaisee meitä.
Ei Jumala ole kuin taivaassa istuva poliisi, -
valmiina voimatoimiin, jos löytää meidät toimimasta väärin.
Jumalan luonne ei ole sellainen. Hän on rakastava ja myötätuntoinen Isä, -
joka haluaa päästä yhteyteen kanssamme.
Tämä ilmenee monella eri tavalla, esimerkiksi Jumalan armollisuutena.
Kun Jumala katsoo meitä, Hän ymmärtää, että olemme puutteellisia.
Emme milloinkaan pysty antamaan Hänelle sitä, mitä Hän ansaitsisi.
Olemme heikkoja, rikkinäisiä, meillä on ongelmia.
Sen vuoksi Jumala toimii armosta käsin.
Sana armo, rachamim, tulee sanasta kohtu, rechem.
Kuten äiti kantaa lasta kohdussaan, -
tai niin kuin äiti lohduttaa itkevää ja avutonta lastaan, -
siten Jumalakin toimii meidän suhteemme.
Arabian kielessäkin sanojen 'armo' ja 'kohtu' yhteys on samanlainen.
Jumala siis haluaa olla meihin -
samankaltaisessa läheisessä suhteessa kuin äiti lapseensa.
Juuri niin. Jumala loi meidät yhteyttä varten.
Se oli luomisen koko tarkoitus.
Rakkaus haluaa luonnostaan jakaa ja antaa itsestään.
Se on Jumalan vaikutin. Siksi Joh. 3:16 sanoo: -
"Sillä niin on Jumala maailmaa rakastanut, -
että hän antoi ainokaisen Poikansa, ettei yksikään, joka häneen uskoo, -
hukkuisi, vaan hänellä olisi iankaikkinen elämä."
Jumala toimii rakkaudesta. Hän haluaa parastamme.
Totuus, uskollisuus, lempeys, armo ja myötätunto...
Toisessa Mooseksen kirjassa kerrotaan siitä, -
kun Mooses lähti pelastamaan Israelin lapsia.
Hän meni Israelin vanhimpien luokse. Kun nämä kuulivat, -
miten Jumala oli nähnyt heidän kurjuutensa ja pitänyt huolta heistä, -
he kumartuivat maahan rukoilemaan.
Rukoilitko sinä aikoinaan pelosta vai rakkaudesta ja kiitollisuudesta käsin?
Rukoukseni perustuivat pelkoon Allahia kohtaan. Hänhän käski -
meidän rukoilla viidesti päivässä ja suorittaa erilaisia velvollisuuksia, -
kuten esimerkiksi lausua islamin uskontunnustusta.
Niinpä pelkäsin, että minua rangaistaan, jos en tottele.
Raamattu puhuu Herran pelosta.
Mutta pelkoa voi olla kahdentasoista, korkeampaa tai alhaisempaa.
Alhaisempi tarkoittaa sitä, että toimimme rangaistuksen pelossa.
Lapset esimerkiksi saattavat pelätä mahdollisia seuraamuksia, -
jos he eivät tottele vanhempiaan.
Se pelko, josta Jumala puhuu ja jota Hän toivoo, -
on kunnioitukseen ja ihmetykseen perustuvaa pelkoa: -
"Jumala rakastaa minua niin paljon, että Hän pitää minusta huolta -
ja johdattaa minua. Hän haluaa parastani."
Tämän ymmärryksen myötä sydän on kiitollisuutta tulvillaan -
ja syttyy halu rukoilla ja kiittää Jumalaa.
Mitä sanoisit sellaiselle ihmiselle, -
joka pelkää Jumalaa eikä usko Jumalan rakastavan häntä -
mutta jatkaa silti Jumalan etsimistä joka päivä.
Raamatussa on eräs merkittävä paikka, -
joka kertoo siitä, millainen Jumala on.
Kansan tehtyä itselleen kultaisen vasikan -
Mooses pyysi saada nähdä Jumalan. Herra näyttäytyi Moosekselle ja huusi:-
Adonai, Adonai, El rachum v'chanun, erech apaim v'rav chesed v'emet.
"Herra, Herra on laupias ja armahtavainen Jumala, -
pitkämielinen ja suuri armossa ja uskollisuudessa."
Jumala on armollinen, myötätuntoinen ja rakastava.
Vaikka teemme syntiä ja virheitä ja olemme vajavaisia, -
Herra on erech apaim, pitkämielinen.
Hän ei ole äkkipikainen ja rankaisemassa meitä ärhäkkäästi.
Jumala on kärsivällinen ja pitkämielinen.
Jumala on valmis antamaan meille anteeksi viivyttelemättä, -
riittää kun vain pyydämme anteeksi.
Jumala haluaa, että oppisimme tuntemaan Hänen sydämensä.
Haluan rohkaista jokaista: Jumala rakastaa sinua.
Hän rakastaa sinua enemmän kuin voisit itse koskaan rakastaa itseäsi.
Hän on armollinen ja myötätuntoinen Isä.
Riittää, että pyydät Häntä ilmaisemaan rakkautensa sinua kohtaan, -
ja Hän tekee niin Poikansa Jeshua Messiaan nimessä.
Kuten juuri kuulimme, Jumala rakastaa sinua, -
riippumatta siitä, millaisessa tilanteessa olet juuri nyt.
Missä tahansa oletkin, voit avata sydämesi Herralle ja sanoa: -
"Olen etsinyt sinua tietämättä, että rakastat jo minua."
Puhu Jumalalle rehellisesti, -
ja Hän astuu elämääsi uudistaen sen kokonaan.
Rabbi Jason, monet kiitokset, oli todella mukava tavata jälleen.
Nähdään taas. Toda raba, kiitos! Bevakasha, ole hyvä!
Suomennos: Sirpa Bågman